Vrou met messe gesteek; vir dood agtergelaatArgieffoto: ER24 ŉ 28-jarige vrou van Orkney in Noordwes is met 12 meswonde agtergelaat nadat ŉ groep mans haar oorval het. Russel Meiring, woordvoerder van ER24, sê die vrou was na bewering besig om haar winkel oop te sluit toe ŉ groep mans haar genader het, in die winkel ingedwing het en haar toe met messe begin takel het. Die paramedici is deur die polisie gekontak en die vrou is in ŉ kritieke toestand in ŉ plas bloed aangetref. Volgens Meiring is “die pasiënt op die toneel noodbehandeling toegedien en daarna na die Life Anncron hospitaal geneem”. Die polisie ondersoek die saak.